****

**ประกาศ องค์การบริหารส่วนตำบลโคกปีบ เรื่อง สอบราคาจ้างโครงการซ่อมสร้างผิวทางแอสฟัลท์ติกคอนกรีต หมู่ที่ ๙ ตำบลโคกปีบ อำเภอศรีมโหสถ จังหวัดปราจีนบุรี**

---------------------------------------------------------------------------------------

 องค์การบริหารส่วนตำบลโคกปีบมีความประสงค์จะ สอบราคาจ้างโครงการซ่อมสร้างผิวทางแอสฟัลท์ติกคอนกรีต หมู่ที่ ๙ ตำบลโคกปีบ อำเภอศรีมโหสถ จังหวัดปราจีนบุรี ราคากลางของงานก่อสร้างในการสอบราคาครั้งนี้เป็นเงินทั้งสิ้น ๑,๘๒๐,๐๐๐.๐๐ บาท (หนึ่งล้านแปดแสนสองหมื่นบาทถ้วน)

 ผู้มีสิทธิเสนอราคาจะต้องมีคุณสมบัติ ดังต่อไปนี้

 ๑. เป็นผู้มีอาชีพรับจ้างงานที่สอบราคาจ้าง ซึ่งมีผลงานก่อสร้างประเภทเดียวกัน ในวงเงินไม่น้อยกว่า ๙๑๐,๐๐๐.๐๐ บาท

 ๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว

 ๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

 ๔. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลโคกปีบ ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้

 กำหนดดูสถานที่ก่อสร้างในวันที่ ๔ มกราคม ๒๕๕๙ ตั้งแต่เวลา ๑๐.๐๐ น. ถึงเวลา ๑๑.๐๐ น. ณ หน้าที่ทำการองค์การบริหารส่วนตำบลโคกปีบ และกำหนดรับฟังคำชี้แจงรายละเอียดเพิ่มเติมในวันที่ ๔ มกราคม ๒๕๕๙ ตั้งแต่เวลา ๑๓.๐๐ น. เป็นต้นไป

 กำหนดยื่นซองสอบราคา ในวันที่ ๒๘ ธันวาคม ๒๕๕๘ ถึงวันที่ ๘ มกราคม ๒๕๕๙ ตั้งแต่เวลา ๐๘.๓๐ น. ถึงเวลา ๑๖.๓๐ น. ณ กองคลัง องค์การบริหารส่วนตำบลโคกปีบ ในวันที่ ๒๘ ธันวาคม ๒๕๕๘ ถึงวันที่ ๗ มกราคม ๒๕๕๙ (ในวันและเวลาราชการ) และวันที่ ๘ มกราคม ๒๕๕๙ ยื่นเอกสารที่ศูนย์รวมข้อมูลข่าวสารการจัดซื้อจัดจ้างระดับอำเภอ (ในวันและเวลาราชการ) และกำหนดเปิดซองใบเสนอราคาในวันที่ ๑๑ มกราคม ๒๕๕๙ ตั้งแต่เวลา ๑๐.๔๐ น. เป็นต้นไป

 ผู้สนใจติดต่อขอซื้อเอกสารสอบราคาจ้าง ในราคาชุดละ ๒,๐๐๐.- บาท(สองพันบาทถ้วน) ได้ที่ กองคลัง องค์การบริหารส่วนตำบลโคกปีบ (ในวันและเวลาราชการ) ในวันที่ ๒๘ ธันวาคม ๒๕๕๘ ถึงวันที่ ๘ มกราคม ๒๕๕๙ ตั้งแต่เวลา ๐๘.๓๐ น. ถึงเวลา ๑๖.๓๐ น. ดูรายละเอียดได้ที่เว็บไซต์ www.gprocurement.go.th หรือ [www.khokpeep.go.th](http://www.khokpeep.go.th) หรือสอบถามทางโทรศัพท์หมายเลข ๐๓๗ ๒๗๖๒๗๑ ในวันและเวลาราชการ

 ประกาศ ณ วันที่ ๒๘ ธันวาคม พ.ศ. ๒๕๕๘

(นายยุทธศักดิ์ นามประสิทธิ์) นายกองค์การบริหารส่วนตำบลโคกปีบ